**Referat fra Generalforsamling i Grundejerforeningen Amtsstuegården 2018.**

Tid: 23. april 2018, kl. 20:00

Sted: Ålholmskolen

Til stede:

Fra bestyrelsen: Klaus Diness, John Dahl Petersen, John Grønsund, Henrik Velschow, Jes Brohus

Herudover var 4 parceller repræsenteret

**1. Valg af dirigent**

John Grønsund blev valgt som dirigent. Henrik Velschow blev valgt som referent.

**2. Formandens beretning for det forløbne år.**

Formanden spurgte om der var kommentarer til beretningen, hvilket ikke var tilfældet.

Der blev forespurgt til reparation af ”skæve” lygtepæle og standere. Formanden oplyste at der findes en app, hvorfra man kan registrere eventuelle problemer som Hillerød Kommune efterfølgende vil forholde sig til.

Beretningen blev herefter godkendt.

**3. Regnskab og revisors påtegning**

Kassereren, Jes, oplyste at de ekstra omkostninger på legepladsen dækker den nye bænk. Til gengæld er der sparet lidt på vedligehold af fællesarealer, hvilket skyldes den meget våde sommer som forårsagede at gartneren ikke kunne slå græs så ofte som normal.

John Grønsund er i løbende kontakt med kommunen for at få udbedret de skader som er forårsaget af saltning/snerydning i vinters.

Regnskabet blev herefter godkendt.

.

**4. Bestyrelsens forslag**

Bestyrelsen fremlagde ingen forslag.

**5. Medlemmers forslag**

Medlemmerne fremlagde ingen forslag.

**6. Budgetgennemgang samt fastsættelse af årligt kontingent.**

Kassereren, Jes, gennemgik budgettet og der er lagt op til et uændret kontingentsopkrævning på 650 kr. pr. år.

Et medlem mente at vi skulle sætte kontingentet lidt op for at spare sammen til kommende opgaver. Medlemmet mente kontingentet ligger på et meget lavt leje og at vi ikke er fulgt med den almindelige prisudvikling. Bestyrelsen begrundede det lave kontingent med at pengene ligger bedst i ”ejernes lommer” indtil et behov opstår. Bestyrelsen vil debattere emnet.

Budgettet og forslag til kontingent blev herefter vedtaget.

**7. Valg af bestyrelse.**

John Dahl Petersen, John Grønsund, Henrik Velschow er på valg i år.

Alle genopstiller og blev valgt uden modkandidater.

**8. Valg af revisorer.**

Peter Poulsen (Rahbeksvej 10) blev udpeget som revisor.

**9. Valg af uddelere.**

Det blev besluttet at bestyrelsens børn fungerer som uddelere.

**10.Eventuelt**

Et medlem mente der køres for stærkt på vores veje. Bestyrelsen gennemgik historikken med hastighedsmålinger, diskussioner om vejbump etc. Der henstilles naturligvis til at køre ansvarsfuldt.

Et medlem udtrykte sin frustration omkring hunde ekskrementer. Frustrationen deles af alle og eventuelle løsningsmodeller blev diskuteret. Der blev ikke fundet nogen patentløsning. Bestyrelsen vil undersøge mulighed for at opsætte skilte med henstillinger til hundeejerne.

Det understreges igen: Hundeejere **SKAL** fjerne efterladenskaberne fra deres hund.

Et medlem henledte opmærksomheden på det ”vådområde” som opstår om vinteren i området ved Herredsvejen. Bestyrelse tager kontakt til gartneren for at diskutere løsningmodeller.

Hillerød d. 23. april 2018

Dirigent: John Grønsund

Best: John-Dahl Petersen

Klaus Diness

Jes Brohus

John Grønsund

Henrik Velschow

**Bestyrelsen består af:**

John Grønsund, Kaalundsvej 18

John-Dahl Petersen, Kaalundsvej 20

Klaus Diness, Heibergsvej 13. Formand

Jes Brohus, Buen 3, Kasserer

Henrik Velschow, Ibsensvej 3